ประกาศการทางพิเศษแห่งประเทศไทยประกาศการทางพิเศษแห่งประเทศไทยเรื่องการออกพันธบัตรการทางพิเศษแห่งประเทศไทยพ.ศ. ๒๕๖๐ ครั้งที่ ๑[๑] อาศัยอำนาจตามความในมาตรา๑๐ (๖) ประกอบกับมาตรา ๕๗ (๓) แห่งพระราชบัญญัติการทางพิเศษแห่งประเทศไทยพ.ศ. ๒๕๕๐ โดยความเห็นชอบของคณะรัฐมนตรี ผู้ว่าการการทางพิเศษแห่งประเทศไทยจึงขอประกาศให้ทราบว่าข้อ๑ การทางพิเศษแห่งประเทศไทยจะทำการกู้เงินโดยวิธีการออกพันธบัตรข้อ๒ พันธบัตรนี้มีชื่อเรียกว่า พันธบัตรการทางพิเศษแห่งประเทศไทยพ.ศ. ๒๕๖๐ ครั้งที่ ๑ข้อ๓ พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ยข้อ๔ พันธบัตรนี้เป็นพันธบัตรชนิดระบุชื่อผู้ถือข้อ๕ พันธบัตรนี้มีมูลค่าที่ออกจำนวนรวม๕,๗๐๐,๐๐๐,๐๐๐.- บาท (ห้าพันเจ็ดร้อยล้านบาทถ้วน) แบ่งออกเป็น ๕,๗๐๐,๐๐๐ หน่วย(ห้าล้านเจ็ดแสน) หน่วย โดยมีมูลค่าหน่วยละ ๑,๐๐๐.- บาท (หนึ่งพันบาทถ้วน)ข้อ๖ พันธบัตรนี้มีกำหนดไถ่ถอนพันธบัตรเมื่อครบ๕ ปี นับแต่วันที่ออกพันธบัตร โดยเป็นการไถ่ถอนครั้งเดียว เต็มตามจำนวนที่ออกและไม่มีการไถ่ถอนก่อนกำหนดข้อ๗ วันออกพันธบัตร คือ วันที่ ๒๗กันยายน ๒๕๖๐ข้อ๘ วันครบกำหนดไถ่ถอนพันธบัตร คือวันที่ ๒๗ กันยายน ๒๕๖๕ หากวันดังกล่าวตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ ให้เลื่อนวันครบกำหนดไถ่ถอนเป็นวันเปิดทำการถัดไปของการทางพิเศษแห่งประเทศไทยและวันเปิดทำการถัดไปของธนาคารพาณิชย์ข้อ๙ พันธบัตรนี้มีอัตราดอกเบี้ยร้อยละ ๑.๘๓ต่อปี คำนวณจากมูลค่าของพันธบัตร โดยเริ่มคำนวณจากวันออกพันธบัตรถึงวันก่อนวันครบกำหนดไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี๓๖๕ วัน และนับวันตามจำนวนวันที่เกิดขึ้นจริง เศษของหนึ่งสตางค์ให้ปัดทิ้งข้อ๑๐ การทางพิเศษแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๑๐.๑ดอกเบี้ยงวดแรก ในวันที่ ๒๗ มีนาคม ๒๕๖๑๑๐.๒ดอกเบี้ยงวดต่อไปชำระทุก ๆ ๖ เดือน ในวันที่ ๒๗ กันยายน และ ๒๗ มีนาคม๑๐.๓ดอกเบี้ยงวดสุดท้ายชำระพร้อมกับต้นเงินของพันธบัตร ณ วันครบกำหนดไถ่ถอนพันธบัตร๑๐.๔ถ้าวันครบกำหนดชำระดอกเบี้ยดังที่ระบุใน ๑๐.๑ ๑๐.๒ และ ๑๐.๓ ตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ ก็ให้เลื่อนไปชำระในวันเปิดทำการถัดไปของการทางพิเศษแห่งประเทศไทยและวันเปิดทำการถัดไปของธนาคารพาณิชย์ข้อ๑๑ การทางพิเศษแห่งประเทศไทยมอบหมายให้ธนาคารซีไอเอ็มบี ไทย จำกัด (มหาชน) และธนาคารธนชาต จำกัด (มหาชน)เป็นผู้จัดการจัดจำหน่ายพันธบัตรการทางพิเศษแห่งประเทศไทย พ.ศ. ๒๕๖๐ ครั้งที่ ๑จำนวน ๕,๗๐๐,๐๐๐,๐๐๐.- บาทข้อ๑๒ ธนาคารแห่งประเทศไทยรับผิดชอบในการเป็นนายทะเบียนและตัวแทนการจ่ายเงินพันธบัตรและการจัดการอื่น ๆ ที่จำเป็นเพื่อผลประโยชน์ในการนี้ข้อ๑๓ รายละเอียด ขั้นตอน วิธีการและกำหนดการเปิดให้จองซื้อพันธบัตรตลอดจนขั้นตอนวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีที่ไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์จะประกาศในหนังสือชี้ชวนซื้อพันธบัตรข้อ๑๔ การโอนกรรมสิทธิ์หรือการจำนำพันธบัตรจะต้องนำพันธบัตรไปจดทะเบียนที่ธนาคารแห่งประเทศไทยซึ่งได้รับแต่งตั้งเป็นนายทะเบียนและตัวแทนการจ่ายเงินของพันธบัตรนี้ การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขให้ถือปฏิบัติตามระเบียบและพิธีปฏิบัติของธนาคารแห่งประเทศไทยข้อ๑๕ กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญข้อ๑๖ พันธบัตรนี้ไม่สมบูรณ์เว้นแต่พนักงานธนาคารแห่งประเทศไทยซึ่งผู้ว่าการการทางพิเศษแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรข้อ๑๗ ในกรณีที่พันธบัตรชำรุด สูญหายหรือถูกทำลายด้วยประการใด ๆ ธนาคารแห่งประเทศไทยจะออกพันธบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วข้อ๑๘ การดำเนินการตามข้อ ๑๔และ/หรือข้อ ๑๗ ผู้ถือกรรมสิทธิ์ในพันธบัตรจะต้องเสียค่าใช้จ่ายต่าง ๆเพื่อการนั้นด้วยข้อ๑๙ พันธบัตรนี้จำหน่ายแก่ผู้ลงทุนสถาบันและผู้ลงทุนรายใหญ่ในประเทศไทยประกาศ ณ วันที่ ๒๑กันยายน พ.ศ. ๒๕๖๐ประสิทธิ์ เดชศิริรองผู้ว่าการฝ่ายบริหารปฏิบัติการแทนผู้ว่าการการทางพิเศษแห่งประเทศไทยภวรรณตรี/จัดทำ๑๒ ตุลาคม ๒๕๖๐ปุณิกา/ตรวจ๑๒ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๓๗ ง/หน้า ๓/๒๖ กันยายน ๒๕๖๐